cyanic-selkie/wikianc huggingface dataset:
Rūja
Upes nosaukums cēlies no igauņu valodas vārda ar nozīmi "sile", "vienkoča laiva".
Rīgas Biomateriālu inovāciju un attīstības centrs
Personāls
Rīgas Biomateriālu inovāciju un attīstības centrā strādā jauni speciālisti (vecākie laboranti un asistenti zinātniskā darbā) pieredzējušu pētnieku vadībā. Jaunie darbinieki pārsvarā ir bakalauru, maģistrantūras un doktorantūras programmas studenti, kuri savieno studijas Rīgas Tehniskajā universitātē ar darbu Rīgas Biomateriālu inovāciju un attīstības centrā, savas iegūtās teorētiskās zināšanas pielietojot zinātniski pētnieciskajā darba praksē. Visiem darbiniekiem ir lieliska iespēja savus bakalaura, maģistra un doktora darbus izstrādāt savā darba vietā, sadarbojoties ar kolēģiem vai meklēt palīdzību citās sadarbības pētnieciskajās struktūrvienībās.
Laboratorijas
Biomateriālu pētniecībā tiek izmantotas arī tādas iekārtas kā skenējošais elektronu mikroskops, rentgenstaru difraktometrs un Furjē transformāciju infrasarkanais spektrometrs.
Zinātniskā sadarbība
Universitātes un uzņēmumi, ar kuriem sadarbojas RBIAC:
Padomju saimniecība
Padomju saimniecība jeb sovhozs (no ru — 'padomju saimniecība'; saīsināti — p/s) bija valsts lauksaimniecības uzņēmums bijušajā PSRS, kurā zeme, kā arī pārējie ražošanas līdzekļi un saražotie produkti piederēja valstij. Padomju saimniecībās strādāja algoti speciālisti un strādnieki un tās vadīja augstākstāvošas valsts institūcijas iecelts direktors (ar to sovhozi atšķīrās no kolhoziem, kurus apvienojoties izveidoja paši lauksaimnieki un kurus vadīja vēlēti priekšsēdētāji ). Sovhozu struktūrvienības (brigādes, nodaļas, iecirkņus, fermas, kompleksus) vadīja brigadieri, nodaļu pārvaldnieki, iecirkņu priekšnieki un citi vadītāji.
Sovhozi iedalījās graudkopības, cukurbiešu audzēšanas, kokvilnas audzēšanas, speciālo kultūru (ēterisko eļļu augu, tabakas, tējas) audzēšanas, augļu un vīnogu / augļu un dārzeņu / kartupeļu un dārzeņu audzēšanas, piena, gaļas un piena ražojumu, cūkkopības, aitkopības, zirgkopības, briežkopības, zvērkopības, putnkopības, zivkopības padomju saimniecībās.
Padomju saimniecībām bija juridiskas personas tiesības, to kapitālieguldījumu un ekspluatācijā nododamo pamatfondu apjomus noteica valsts ekonomiskās un sociālās attīstības plāns un valsts budžets.
Padomju Savienībā
Par valsts lauksaimniecības uzņēmumu dibināšanas nepieciešamību rakstīja Ļeņins (Aprīļa tēzes). 1917. gada 27. oktobrī (9. novembrī) saskaņā ar Dekrētu par zemi sākās padomju saimniecību veidošana uz muižniecībai konfiscētajām zemēm. 1928. gadā Odesas apgabalā uz traktoru kolonnas bāzes nodibināta pirmā mašīnu un traktoru stacija. Otrajā pasaules karā tika iznīcināti 45% PSRS padomju saimniecību (1876 no 4159 p/s 1940. gadā). 1954.—1955. gadā Kazahijā, Sibīrijā, Pievolgā, Urālos tika izveidoti 425 sovhozi, lai paaugstinātu labības ražošanas apjomus.
1983. gada beigās PSR Savienībā bija 22 313 padomju saimniecības, kurās bija ap 12 miljoniem darbinieku; to ražošanas pamatfondi bija 135,5 miljardi rubļu, lauksaimniecības kopprodukcija bija 1973. gada salīdzināmās cenās bija 49,6 miljardi rubļu; sējumu kopplatība bija 109,5 miljoni hektāru, produktīvo lopu skaits bija: 41,5 miljoni liellopu (tostarp 13,7 miljoni govju), 25,4 miljoni cūku, 70,6 miljoni aitu un kazu, 1 258 000 traktoru, 408 000 kombainu. Šajā gadā vidējā padomju saimniecības darbinieka mēnešalga bija 169,8 rubļi.
Latvijā
Pēc LSPR nodibināšanas (1919) P. Stučkas valdība veica muižnieku zemes konfiskāciju un muižnieku kā šķiras iznīcināšanu, tomēr tā konfiscēto muižu zemi nenodeva zemniekiem. Par 111 hektāriem lielākos zemes īpašumos ierīkoja padomju saimniecības. Pārējās saimniecības tikai uz vienu gadu izīrēja to bijušajiem īpašniekiem vai īrniekiem. Šis agrārais jautājums sākotnēji radīja apmierinātību, bet pēc tam vilšanos. Līdzīgas padomju saimniecības sāka veidot pēc 1920. gada Krievijas PFSR un citās padomju republikās.
Pēc Latvijas okupācijas bijušajās valsts saimniecības no jauna tika organizētas padomju saimniecības, vēlāk uz nacionalizētās privātīpašnieku zemes, bet pēc 1950. gada arī pārveidojot saimnieciski vājus kolhozus. Pēc Latvijas neatkarības atjaunošanas, privatizējot lielos lauksaimniecības uzņēmumus, padomju saimniecības tika likvidētas. 1982. gadā Latvijas PSR bija šādas padomju saimniecības:
Tāpat Latvijas PSR (1982) bija šādi sovhoztehnikumi (lauksaimniecības tehnikumi, kas izveidoti uz padomju saimniecības bāzes): Bulduru sovhoztehnikums, Jēkabpils sovhoztehnikums, Kandavas sovhoztehnikums, Kazdangas sovhoztehnikums, Laidzes sovhoztehnikums, P. Lejiņa Saulaines sovhoztehnikums, Malnavas sovhoztehnikums, Mālpils sovhoztehnikums, F. Roziņa Maltas sovhoztehnikums, Saldus sovhoztehnikums, Smiltenes sovhoztehnikums, Vecbebru sovhoztehnikums, Višķu sovhoztehnikums, Zaļenieku sovhoztehnikums.
Rīgā (ar filiālēm citās LPSR pilsētās) darbojās Kolhozu projektēšanas institūts (dibināts 1965. gadā), kurš izstrādāja jaunceļamo un atjaunojamo objektu (lauku rūpniecības uzņēmumu, lauksaimniecības ražošanas un civilbūvniecības objektu) projektus LPSR kolhoziem un sovhoziem.
Mudavas zemiene
Mudavas zemiene ir zemiene Latvijas austrumos. To klāj 8—20 m biezs kvartāra nogulumu slānis. Reljefs zemienes ziemeļdaļā ir līdzens, bet dienviddaļā pārsvarā viļņots. Virsu vietām saposmo šauri, līdz 3 km gari, 5—15 m augsti izlocīti vaļņi, kas atgādina osus. Starp pacēlumiem atrodas 3—4 km plati un 20 km gari pazeminājumi. Zemienē ir izdalīti divi apvidi — Abrenes nolaidenums un Zilupes līdzenums. Mudavas zemienes klimats ir mēreni kontinentāls ar vislielāko kontinentalitātes pakāpi Latvijā. Nokrišņu daudzums sasniedz 550—600 mm gadā. Sniega sega šeit turas 120—130 dienas, bet bezsala periods ilgst 130—140 dienas. Veģetācijas periods ilgst apmēram 175 dienas. Daudz purvu, galvenokārt augstie un pārejas purvi, ar līdz 8 m biezu kūdras slāni. Apmēram 20 % teritorijas aizņem meži.
Zemienes dienviddaļa ir stipri pārpurvojusies. Zemieni šķērsojošām upēm — Veļikajas pietekām (Vjadai, Kourai, Rītupei, Ludzai un Zilupei) — ir tranzīta raksturs. Dienviddaļā atrodas vairāki lieli, pārsvarā zāļu purvu masīvi — Kreiču (35,4 km2), Zabolotjes (24,2 km2) u.c.
2021. gads
2021. gads bija parastais gads, kas pēc Gregora kalendāra sākās piektdienā. Tas bija mūsu ēras divdesmit pirmā gadsimta un trešās tūkstošgades 21. gads, kā arī 1. gads divdesmit pirmā gadsimta trešajā desmitgadē.
2021. gadā tika rīkoti lielākie pasākumi, kas sākotnēji tika plānoti 2020. gadā, tostarp Eirovīzijas dziesmu konkurss, UEFA Euro 2020, 2020. gada vasaras olimpiskās spēles un Expo 2020, kas tika atlikti vai atcelti COVID-19 pandēmijas dēļ.
Apvienoto Nāciju Organizācija pasludināja 2021. gadu par Starptautisko miera un uzticības gadu, Starptautisko ilgtspējīgai attīstībai radošās ekonomikas gadu, Starptautisko augļu un dārzeņu gadu un Starptautisko bērnu darba izskaušanas gadu.
Katoļu baznīca pasludināja 2021. gadu par Svētā Jāzepa gadu.
Dzimuši
— Lilibeta Mauntbatena-Vindzora (Lilibet Mountbatten-Windsor), Saseksas hercoga un hercogienes otrais bērns
Titāna izopropoksīds
Titāna izopropoksīds (Ti(OCH(CH3)2)4) (tam iespējami arī daudzi citi nosaukumi) ir bezkrāsains šķidrums, kas reaģē ar ūdeni. Tas ir alkoksīds un to lieto par dažu titāna savienojumu izejvielu. Nepolāros šķīdinātājos titāna izopropoksīds ir monomērs. Lēnām reaģējot ar gaisa mitrumu, tas kļūst dzeltens. Mitrā gaisā virs titāna izopropoksīda virsmas veidojas balti dūmi.
Iegūšana
Titāna izopropoksīdu iegūst titāna tetrahlorīda reakcijā ar izopropanolu:
TiCl4 + 4CH(CH3)2)OH --> Ti(OCH(CH3)2)4 + 4HCl
Reakcijā kā blakusprodukts veidojas hlorūdeņradis.
Reakcijas
Titāna izopropoksīds reaģē ar ūdeni, veidojot titāna dioksīdu un izopropanolu:
Ti(OCH(CH3)2)4 + 2H2O → TiO2 + 4 (CH3)2CHOH
Šo reakciju lieto titānu saturošu neorganisko materiālu ieguvei ar sola-gela metodi. To parasti veic, pievienojot ūdeni titāna izopropoksīda šķīdumam kādā spirtā. Iegūtā neorganiskā materiāla īpašības ir atkarīgas no modificējošu piedevu klātbūtnes (piemēram, etiķskābes), ūdens daudzuma un maisīšanas ātruma. Tīrs titāna izopropoksīds ar ūdeni reaģē ļoti strauji. Etiķskābe daļēji reaģē ar izopropoksīdu, veidojot acetātu, kas hidrolizējas lēnāk.
Citi nosaukumi
Titāna izopropoksīdam ir iespējami vairāki nosaukumi un te ir uzskaitīti daži no tiem: titāna izopropilāts, izopropiltitanāts, tetraizopropiltitanāts, titāna(IV) izopropoksīds, tetraizopropilortotitanāts, titāna tetraizopropoksīds.
Coldplay
Coldplay ir britu rokgrupa. Tā tika izveidota 1996. gadā, Londonā. Apvienība sastāv no vokālista Krisa Mārtina, ģitārista Džonija Baklenda, basģitārista Gaja Berimena un bundzinieka Villa Čempiona. Coldplay ir pārdevuši 50 miljonus albumu un ir slaveni ar saviem singliem "Yellow", "The Scientist", "Clocks", "Speed of Sound", "Fix You" un "Viva la Vida".
"Coldplay" slavu ieguva ar savu 2000. gada singlu "Yellow", un tam sekojošo albumu "Parachutes", kas tika nominēts prestižajai Mercury Prize balvai. Otrais albums "A Rush of Blood to the Head" (2002) ieguva vairākas balvas, ieskaitot mūzikas laikraksta NME Gada albuma balvu. Nākamais disks "X&Y" (2005) saņēma nedaudz mazāk sajūsminātu, tomēr visumā pozitīvu atsauksmju. Grupas ceturtais studijas albums "Viva la Vida or Death and All His Friends" (2008) tika ierakstīts kopā ar producentu Braienu Īno un saņēma vairumā atzinīgus vārdus, nopelnot apvienībai vairākas Grammy balvas nominācijas. Visi "Coldplay" albumi ir bijuši komerciāli veiksmīgi.
"Coldplay" sākotnējā mūzika bija pielīdzināma tādu izpildītāju stilam kā Džefs Baklijs, Radiohead, tajā pašā laikā velkot paralēles ar U2 un Travis. Kopš albuma Parachutes iznākšanas "Coldplay" ir ietekmējušies arī no citām grupām, kā Echo and the Bunnymen, Džordža Herisona albuma "A Rush of Blood to the Head" (2002), kā arī Džonija Keša un Kraftwerk albuma "X&Y" un Blur, Arcade Fire un My Bloody Valentine albuma "Viva la Vida..".
"Coldplay" ir bijuši aktīvi dažādu sociālo un politisko akciju atbalstītāji, tādu kā Oxfam "Make Trade Fair" kampaņa un Amnesty International. Apvienība ir arī uzstājusies dažādos labdarības projektos, kā Band Aid 20, Live 8, un "Teenage Cancer Trust".
"Sākums" 1996—2000
Grupas dalībnieki sastapās 1996. gada septembrī Ramsejholā, Londonas Universitātes koledžas galvenās ēkas studentu zālē. Kriss Mārtins un Džonijs Baklends bija pirmie topošās apvienības locekļi. Veselu gadu viņi pavadīja, veidojot grupu, un viņu centieni materializējās apvienībā ar nosaukumu Pectoralz. Visbeidzot abu puišu klasesbiedrs Gajs Berimens pievienojās grupai, pat nenojaušot par mūzikas stilu, kurā viņi spēlē. Sākot ar 1997. gadu, "Coldplay" spēlēja mazus koncertus klubos. Tajā laikā grupas nosaukums tika mainīts uz "Starfish". Par grupas menedžeri Mārtins uzaicināja savu senu draugu Filu Hārviju, kurš studēja klasisko literatūru Oksfordā. Hārvijs bija apvienības menedžeris līdz grupas otrā albuma "A Rush of Blood to the Head" iznākšanai.
Grupas sastāvs pilnībā tika nokomplektēts 1998. gada sākumā, kad Vills Čempions tai pievienojās pie sitaminstrumentiem. Vispusēji talantīgais Čempions bērnībā bija iemācījies spēlēt klavieres, basģitāru un ģitāru, un ātri iemācījās bungu spēli, kaut nekad agrāk ar šo instrumentu nebija saskāries. Tims Raiss-Okslijs, viņu tuvs draugs, deva grupai atļauju izmantot nosaukumu "Coldplay", kuru viņš bija atzinis par nepiemērotu savai grupai, jo tas šķita "pārāk nomācošs". Raisam-Okslijam tika piedāvāta taustiņnieka vieta grupā, taču viņš atteicās, jo jau bija iesaistījies citā apvienībā Keane.
"Pirmie profesionālie gadi" 2000—2005
Pēc gadu ilgušas ierakstīšanas albums "Parachutes" bija gatavs 2000. gada jūlijā. Debitējot tas bija pirmais Lielbritānijas albumu topos. Vairākas šī albuma dziesmas regulāri tika atskaņotas radiostacijās abpus Atlantijas okeānam. Grupa atgriezās studijā 2001. gada oktobrī, lai strādātu pie otrā albuma "A Rush of Blod to the Head". Pirmā dziesma, "Politik", tika sarakstīta neilgi pēc 11. septembra teroraktiem ASV. Albums tika izdots 2002. gada augustā. Coldplay lielāko daļu 2004. gada pavadīja nošķirtībā, īpaši nekoncertējot, ierakstot trešo albumu. Runājot par atsevišķām muzikālajām ietekmēm, basists Gajs Berimens sacīja, "Mēs klausījāmies kaudzēm dažādas mūzikas ierakstu sākotnējā etapā no Bovija, Īno un Pink Floyd līdz pat Depeche Mode, Keitai Bušai un Kraftwerk. Un U2, kā jau mēs parasti darām." Maijā Kriss Mārtins un viņa sieva aktrise Gvineta Paltrova sagaidīja savu pirmo bērnu, meitu Eplu (Apple).
"Eksperimentāli albumi un krāsas" 2005—2010
Trešais albums, X&Y nāca klajā 2005. gada jūnijā.Tas kļuva par pārdotāko 2005. gada albumu, pārdoto disku skaitam pārsniedzot 8,3 miljonus ierakstu. Albumu ievadošais singls "Speed of Sound" radio ēterā un interneta mūzikas veikalos nonāca 18. aprīlī un tika izlaists CD formātā 2005. gada 23. maijā. Albums debitēja pirmajā vietā vairāk nekā 30 pasaules valstu mūzikas topos un kļuva par trešo visātrāk pārdoto ierakstu Lielbritānijas topu vēsturē. Tajā gadā tika izlaisti vēl divi singli — "Fix You" septembrī un "Talk" decembrī. Pēdējais tika uzrakstīts, par pamatu ņemot melodiju no 1981. gadā izlaistas vācu sintīpopa grupas "Kraftwerk" dziesmas "Computer Love". Par spīti komerciālajiem panākumiem, mūzikas kritiķu reakcija uz "X&Y" bija mazāk sajūsmināta nekā par tā priekšgājēju, ar "The New York Times" kritiķi Džonu Parelesu nodēvējot "Coldplay" par "desmitgades visnepanesamāko grupu". "Coldplay" pielīdzināšana "U2" kļuva izteikti populāra. No 2005. gada jūnija līdz 2006. gada jūlijam "Coldplay" devās Twisted Logic tūrē, kas iekļāva uzstāšanās tādos festivālos kā Coachella, Isle of Wight Festival, Glastonbury un Austin City Limits Music Festival. 2005. gada jūlijā grupa uzstājās pasākumā Live 8 Haidparkā, Londonā, kur viņi atskaņoja grupas The Verve dziesmas "Bitter Sweet Symphony" versiju, Ričardam Eškroftam izpildot vokālu. Septembrī "Coldplay" ierakstīja jaunu versiju dziesmai "How You See the World" ar pārveidotu tekstu īpaši "War Child's Help!: A Day in the Life" labdarības albumam. 2006. gada februārī "Coldplay" ieguva divas BRIT Awards balvas par labāko albumu un labāko singlu.
"Pop's un salauzta sirds" 2010—2017
2011. gada 19. oktobrī klajā nāca piektais studijas albums ar nosaukumu "Mylo Xyloto". "Mylo Xyloto" tūre bija daudz atšķirīgāka, jo šajā tika izmantotas "Xyloband" firmas aproces, kas padarīja "Coldplay" šovus vēl krāšņākus un deva iespēju skatītājiem būt daļai no šova. Albumā tika sarakstītas tādas pazīstamas dziesmas kā "Paradise", "Princess Of China", "Charlie Brown" un daudzas citas. 2012. gadā Kriss Mārtins paziņoja, ka grupa vēlas trīs gadu atpūtu no koncerta tūrēm, lai varētu mierīgi ierakstīt nākamo studijas albumu.
2014. gada 16. maijā tika publicēts studijas sestais albums ar nosaukumu "Ghost stories". Dziesmas bija emocionālas, pārsvarā par mīlestību un neveiksmēm (Krisam Mārtinam ap to laiku nebija labas attiecības ar Gvinetu Paltrovu, Kriss medijiem sacīja, ka viņš iegrima dziļā depresijā, un bija grūti atveseļoties). Albumā bija tādas mīlestības balādes kā "True love", "Magic", "Oceans", "A Sky Full of Stars", un vēl. Grupa plašā pasaules koncerttūrē nedevās, tomēr bija daži koncerti Eiropā. Pēc albuma izlaišanas grupa uzreiz sagāja kopā, lai veidotu nākamo albumu.
2015. gada 4. decembrī klajā nāca studijas sestais albums "A Head Full Of Dreams". "Coldplay" solists Kriss Mārtins salīdzināja albumu ar grāmatas sēriju "Harija Potera" pēdējo daļu, ka tas būs kā grupas pēdējais albums. Britu radio žurnālists Niks Grimšovs savā raidījumā jautāja grupai par albumu kopumā, Mārtins atbildēja: "Albums ir kā pretstats mūsu iepriekšējajam albumam, tas ir krāsaināks un dzīvespriecīgāks." Singls "Hymn for the weekend" tika ierakstīts ar dziedātāju Bejonsi, YouTube vietnē dziesma ir noklausīta vairāk kā 1,2 miljardu reižu, dziesma "Fun" ir ierakstīta ar zviedru dziedātāju Tove Lo. "Kaleidoscope" skaņdarba beigās ir dzirdama Baraka Obamas balss. Obama esot liels "Coldplay" fans. Koncerttūre sākās 2016. gada sākumā, un turpinājās līdz 2017. gada beigām, pirmo reizi uzstājoties tādās valstīs kā Singapūra, Japāna, Indija, Indonēzija un vēl... Tūrē tika izmantotas jau minētās "Xyloband" led aproces, kā arī krāšņi salūti. 2016. gada 7. februārī grupa uzstājās Super Bowl 50 halftime šovā, kopā ar Beyonsi un Bruno Mars, 26. jūnijā grupa uzstājās vienā no vispopulārākajiem festivāliem pasaulē "Glastonbury festival". 2017. gada 15. novembrī Argentīnā, Buenosairesā notika pēdējais "A Head Full Of Dreams" tūres koncerts. Kopumā, "Coldplay" uzstājās 114 koncertos, tos apmeklēja 5 389 586 fani, kur katrā arēnā tika izpārdoti 100% biļešu. "Coldplay" kopā nopelnīja 523 033 675 $ un šī bija trešā pelnošākā tūre pasaulē, kāda jebkad bijusi.
"Dzīve pēc AHFOD albuma" 2017—2018
2016. gada 21. novembrī "Coldplay" mikroblogošanas vietnē "Twitter" paziņoja: "Sveiki visiem, mēs ierakstām dažas jaunas dziesmas uz nākamo gadu (2017), tās sauksies "The Kaleidoscope episodes". Grupai "Coldplay" ir labas attiecības ar vienu no visstraujāk augošām DJ apvienībām The Chainsmokers, tādēļ 2017. gada 22 februārī tika izlaista kopīga dziesma "Something Just Like This" tās pirmatskaņojums bija dzirdams pasniegšanas ceremonijā, dziesma mēneša laikā sasniedza 100 miljonus skatījumu Youtube, 150 miljonus klausījumu "Spotify".
2017. gada 2. martā — Krisa Mārtina dzimšanas dienā tika publicēta pirmā dziesma "Hypnotised" no gaidītā "mini" albuma — "The Kaleidoscope episodes". Kriss tajā pašā datumā paziņoja, ka šis "mini albums" iznāks 2017. gada 2. jūnijā, tajā būs 5 dziesmas — "All I Can Think About Is You", "Something Just Like This", "Miracles (Someone Special)", " A L I E N S", "Hypnotised".
2017. gada 5. martā grupa "Coldplay" "Hearts Award 2017" ceremonijā saņēma balvu, kā labākā tūre 2016. gadā. Vills, Gajs, Džonijs uz pasākumu nevarēja ierasties, tāpēc Kriss savus kolēģus aizvietoja ar bērniem, kuri bija saģērbti kā 1930. gados, ironizējot par to, kāds ir grupas patiesais vecums.
"The Kaleidoscope episodes" izlaišanas datums aizkavējās līdz pat 14. jūlijam.
Pēc Krisa Mārtina teiktā "Coldplay: A Head Full Of Dreams" filmai vajadzēja iznākt 2017. gada beigās, tomēr tās montēšana esot ieilgusi. Filma pirmizrādi piedzīvoja 2018. gada 14. novembrī. Rīgā tajā dienā notika 3 seansi.
2017. gada 18. jūlijā "Coldplay" uzstājās Parīzē un pēdējās dziesmas izskaņā Kriss Mārtins teica "Mēs būsim prom uz kādiem diviem gadiem, bet tad atgriezīsimies, es apsolu!" Savukārt grupas menedžeris Deivs Holms WBS mājaslapā stāstīja: "Grupai nebūs koncerti līdz 2021. gadam. Mums vajag uzņemt spēkus, lai varam atgriezties ar kaut ko īpašu."
Albums "Everyday Life"
2019. gada 8. oktobrī Instagram tika publicētas fotogrāfijas, kurās var redzēt grupu "Coldplay", filmējot mūzikas videoklipu. Nedēļu vēlāk, vairākās pasaules vietās sāka parādīties plakāti, fonā redzot grupu ar uzrakstu "1919. gada 22. novembris", kas lila noprast, ka grupai būs jauns albums. 22. oktobrī grupa savā mājaslapā paziņoja, ka ir gaidāms jauns, eksperimentāls albums, kas būs sakombinēts kopā no diviem "maziem" albumiem — "Sunrise" un "Sunset". 2019. gada 22. novembrī visai interesantā veidā tika prezentēts jaunais albums — grupa uzstājās Jordānijā un pirmo albuma daļu izpildīja tieši saullēktā, bet otru albuma daļu saulrietā. To translēja tiešraidē Youtube. "Coldplay" apstiprināja, ka ar šo albumu pasaules tūrē nedosies, jo negrib piesārņot vidi. "Vispirms mums ir jāizdomā, kā mēs varam doties tūrē, nepiesārņojot dabu"
Albums "Music of the Spheres"
Šis ir devītais studijas albums, kurš tika publicēts 2021. gada 15. oktobrī. Albuma populārākās dziesmas ir "Higher Power", "My Universe" piedalās BTS, "Let Somebody Go" piedalās Selena Gomez. Dziesma "Higher Power", tika pirmo reizi atskaņota no kosmosa, tas notika 2021. gada 7. maijā, vienlaikus liekot noprast, ka albumam būs kosmosa tēma. Šis ir otrais albums ar kosmosa tēmu (pirmais X&Y (2005)). Dziesma "Coloratura" ir grupas visgarāk sarakstītākā dziesma, kura ir 10 minūtes un 19 sekundes gara. Coldplay ir arī devies MOTS tūrē, kura sākās 2022. gada 18. martā un ir paredzēts tūri beigt 2023. gada vidū. Šajā tūrē atšķirībā no citām, grupa ir samazinājusi CO2 izmešus par 50%, lai to panāktu ir izdomāts procēsā iesaistīt fanus, kuri palīdz ražot elektrību koncerta laikā braucot uz statiska velosipēda, kurš ražo elektrību, vai dejot uz kinētiskās grīdas. Pēdējā tūre bija pēc "A Head Full of Dreams" albuma, kura notika no 2016.-2017. gadam.
68. Kinoakadēmijas balva
68. Kinoakadēmijas balvas tika pasniegtas "Dorothy Chandler Pavilion", Losandželosā, ASV. Balvu pasniegšanu vadīja aktrise Vūpija Goldberga.
Visvairāk nominācijas (desmit) saņēma filma "Drošsirdis". Visvairāk balvu (piecas) saņēma filma "Drošsirdis"
== Galvenās balvas == Uzvarētājs atzīmēts treknrakstā.
Luijs Rīels
Luijs Rīels (Louis Riel, dzimis, miris ) bija kanādiešu politiķis, Manitobas provinces dibinātājs un Kanādas metisu (Ziemeļamerikas indiāņu un franču pēcteču) vadītājs Kanādas prērijās. Viņš vadīja divas pretošanās kustības pret Kanādas valdību un tās pirmo pēckonfederācijas premjerministru, seru Džonu A. Makdonaldu. Viņš tiecās saglabāt metisu tiesības un kultūru, lai gan to dzimtene arvien vairāk nonāca Kanādas ietekmes sfērā. Rīels rīkoja metisu sacelšanos pret angļvalodīgajiem kolonistiem, par ko Rīels tika sodīts ar nāvi. Mūsdienās daudzi ir atzinuši Rīelu par tautas varoni.
Dāņu valoda
Dāņu valoda (dansk, izrunā: ) ir ziemeļģermāņu valoda, ko prot 5,6 miljoni cilvēku, Dānijas un Fēru Salu (līdzās fēru valodai) valsts valoda. Līdz 1830. gadam dāņu valoda bija viena no Norvēģijas valsts valodām, un līdz 1944. gadam arī viena no Īslandes valsts valodām. Samērā lielas dāņvalodīgo kopienas dzīvo arī Argentīnā, Amerikas Savienotajās Valstīs un Kanādā. Senākie dāņu valodā rakstītie avoti (rūnu raksti) ir datēti no 250. līdz 800. gadam, bet senākie saglabājušies rokraksti ir no 13. gadsimta.
Viens no ievērojamākajiem dāņu valodā rakstošajiem rakstniekiem ir Hanss Kristians Andersens, savukārt Nobela prēmiju literatūrā ir saņēmuši trīs dāņu valodā rakstošie rakstnieki: Karls Gellerups (1917), Henriks Pontopidans (1917) un Johanness Vilhelms Jensens (1944).
Dzimte
Mūsdienu dāņu valodā lietvārdiem ir divas dzimtes: nekatrā (intetkøn) un kopdzimte (fælleskøn). Sākotnēji dāņu valodā bija trīs dzimtes — vīriešu, sieviešu un nekatrā dzimte, taču viduslaikos vīriešu un sieviešu dzimte saplūda, izveidojot kopdzimti. Vārdu dzimte nosakāma pēc vārdam nominatīvā priekšā esošā artikula — „en” (kopdzimtes vārdiem) vai „et” (nekatrās dzimtes vārdiem). Lielākā daļa (aptueni 75%) lietvārdu dāņu valodā pieder kopdzimtei, tostarp gandrīz visi cilvēku, dzīvnieku, ezeru un upju nosaukumi. Par kopdzimtes vārdiem kļūst arī lielākā daļa svešvārdu.
Noteiktība
Atšķirībā no latviešu valodas, kur lietvārdu noteiktību izsaka ar īpašības vārdu galotnēm, dāņu valodā lietvārdu noteiktību norāda ar atbilstošo artikulu novietojumu. Vienskaitļa lietvārdus no nenoteiktiem par noteiktiem padara artikulu pievienojot vārda beigās kā piedēkli (piemēram, en dreng ('zēns') — drengen un et tog ('vilciens') — toget). Lietvārdiem, kas beidzas ar neuzsētru „e”, noteiktajai formai pievieno tikai „n” vai „t” (piemēram, en uge ('nedēļa') — ugen un et æble — æblet), bet lietvārdiem, kas beidzas ar uzsvērtu „e” pievieno „en” (piemēram, entré ('priekštelpa') — entreen).
Skaitlis
Daudzskaitļa formu dāņu valodā atkarībā no lietvārda darina vienā no 4 veidiem. Aptuveni 60% lietvārdu daudzskaitlī tiek pievienota galotne -er vai -r, ja vārds jau beidzas ar -e (piemēram, en avis ('avīze') — aviser ('avīzes'), bet et løfte ('solījums') — løfter ('solījumi')). Izņēmums ir tie vārdi, kuru beigu -e ir uzsvērts, un tiem kā galotni pievieno -er (piemēram, en idé ('ideja') — ideer ('idejas')), kā arī neliela daļa svešvārdu, kas beidzas ar galotni -um, ko daudzskaitlī aizstāj ar -er (piemēram, et gymnasium ('ģimnāzija'), et museum ('muzejs') un et verbum ('darbības vārds'), kas daudzskaitlī kļūst attiecīgi par gymnasier, museer un verber). Ap 25%, galvenokārt vienzilbes lietvārdu, daudzskaitlī ir galotne -e (piemēram, et hus ('māja') — et huse ('mājas'). Vēl apmēram 15% lietvārdu daudzskaitļa galotnes nav un daudzskaitļa forma tiek darināta vienkārši noņemot priekšā esošo artikulu (piemēram, en ting ('lieta') — ting ('lietas').
Ir neliela daļa lietvārdu, kam daudzskaitlī saknē notiek patskaņu mija. Daļai no tiem daudzskaitlī netiek pievienota nekāda galotne (piemēram, et barn ('bērns') — børn ('bērni'), bet daļai tiek pievienota galotne -er vai -e (piemēram, en bog ('grāmata') — bøger ('grāmatas') un en far ('tēvs') — fædre ('tēvi')). Visbeidzot ir arī pavisam mazs skaits plaši lietotu lietvārdu, kam daudzskaitļa formas nav, un tā daudzskaitļa izteikšana parasti lieto kādu sinonīmu (piemēram, arbejde ('darbs') — to job ('darbi')).
Dāņu valodā, atšķirībā no latviešu valodas, atsevišķi neizdala vienskaitliniekus un daudzskaitliniekus. Tikpat kā visiem lietvārdiem dāņu valodā ir vienskaitļa forma, tomēr dāņu valodā nošķir saskaitāmos un nesaskaitāmos lietvārdos.
Vietniekvārdi
Dāņu valodā vietniekvārdiem (pronomener) var būt līdz trim formām: nominatīvā, ģenitīvā un atkarīgā forma, bet 3. personai ir arī papildu atgriezeniskais vietniekvārds. Vietniekvārda atkarīgo formu lieto aiz prievārdiem un tur, kur latviešu valodā ir akuzatīvs vai datīvs, bet dažām formām ģenitīva vietā lieto lokāmu piederības vietniekvārdu.
Dāņu valodā, tāpat kā latviešu valodā, pastāv 2. personas pieklājības forma, ko vienmēr raksta ar lielo sākumburtu — De, Dem, Deres, lai atšķirtu no 3. personas daudzskaitļa vietniekvārdiem. Mūsdienu dāņu valodā pieklājības formas lieto vai nu lietišķās darīšanās pirmo reizi satiekot nepazīstamus cilvēkus vai arī, lai no uzrunātā distancētos.
Darbības vārdi
Dāņu valodā lielākajai daļai darbības vārdu (verber) ir līdz sešām formām (former) — nenoteiksme (infinitiv), tagadne (præsens), pagātne (præteritum), pagātnes divdabis (præteritum participium), pavēles izteiksme (imperativ) un tagadnes izteiksme (præsens participium). Formas veido atkarībā no darbības vārdu piederības vienai no trim konjugācijām, atsevišķi izdalot modālos darbības vārdus, kas nepieder ne vienai konjugācijai.
Īpašības vārdi
Dāņu valodā īpašvārdiem (adjektiver), neskaitot salīdzināmās pakāpes, ir trīs formas — nenoteiktā vienskaitļa kopdzimtes forma, nenoteiktā vienskaitļa nekatras dzimtes formas un nenoteiktā abu dzimšu daudzskaitļa forma. Nenoteikto vienskaitļa nekatras dzimtes formu veido pievienojot galotni -t, bet nenoteiktā abu dzimšu daudzskaitļa forma ir vienāda abu dzimšu un skaitļu noteiktajām formām, un to parasti veido pievienojot galotni -e.
Andris Ārgalis
Andris Ārgalis (dzimis ) ir Latvijas politiķis. 2000. un 2001. gadā bija Rīgas domes priekšsēdētājs. Bijis arī 8. Saeimas deputāts.
Dāņu valoda
Dāņu alfabēts
Dāņu alfabētā ir 29 burti. Salīdzinot ar latīņu alfabētu, kura pamatā ir dāņu ortogrāfija, dāņu alfabētā ir trīs papildu burti: Æ, Ø un Å.
Andris Ārgalis
Biogrāfija
1969. gadā pabeidzis Latvijas Lauksaimniecības akadēmijas Pārtikas rūpniecības tehnoloģijas fakultāti kā inženieris-tehnologs. Bijis Dārzkopības un biškopības biedrības priekšsēdētājs. Jaunībā augstā līmenī spēlējis basketbolu.
Dāņu valoda
Dāņu alfabēts
Pirms 1948. gada rakstības reformas dāņu alfabētā bija 28 burti, jo „å” rakstīja kā burtkopu „aa” un tas atradās alfabēta sākumā. Mūsdienās „aa” ir saglabājies vien nedaudzos uzvārdus (jo īpaši tajos, kas beidzas ar -gaard, piemēram, Aagaard (Ogords)) un atsevišķos vietvārdos (piemēram, Aalborg (Olborga)). Burti c, q, w, x un z dāņu valodā sastopami tikai svešvārdos.
Andris Ārgalis
Biogrāfija
A. Ārgaļa meita Krista ir precējusies ar bijušo basketbolistu, tagad treneri Raimondu Miglinieku.
Politiskā darbība
1996. gadā A. Ārgalis kļuva par Rīgas Vidzemes priekšpilsētas izpilddirektoru. 1997. gadā ievēlēts Rīgas domē no "Tēvzemei un Brīvībai" saraksta, kandidēja uz Rīgas domes priekšsēdētāja amatu, bet netika ievēlēts.
A. Ārgalis tika ievēlēts par Rīgas domes priekšsēdētāju, jo iepriekšējais domes priekšsēdētājs Andris Bērziņš kļuva par Ministru prezidentu. 2001. gadā atkārtoti ievēlēts domē no TB/LNNK, tomēr zaudējis Rīgas pašvaldības priekšsēdētāja amatu Gundaram Bojāram. Šajā pašā gadā no partijas izstājies.
Nesekmīgi kandidējis 10.Saeimas vēlēšanās 2010. gadā no apvienības "Par labu Latviju" saraksta.
2021. gada janvārī A. Ārgalis bija partijas "Likums un kārtība" dibinātāju skaitā. 2022. gada rudenī kandidēja 14. Saeimas vēlēšanās, taču partija, jau ar citu nosaukumu "Katram un katrai", nepārvarēja 5% barjeru.
Datorspēļu izdevējs
Datorspēļu izdevējs ir kompānija, kas izdod datorspēles, kuras izstrādājus pati kompānija vai kāds cits datorspēļu izstrādātājs. Izdevējs parasti finansē spēles izstrādi, nodarbojas ar tās izplatīšanu, reklāmu, spēļu lokālo versiju izplatību un apmaksā ar spēļu izstrādi saistitās līgumsaistības (licences utt.)
Lielākie datorspēļu izdevēji
Pēc žurnāla "Game Developer" aptaujas datiem uz 2007. gada oktobri.
Pušmucova
Pušmucova (ltg) ir apdzīvota vieta Ludzas novada Pušmucovas pagastā, pagasta centrs. Izvietojusies pagasta centrā pie autoceļa P49 13 km no novada centra Ludzas un 280 km no Rīgas.
Apdzīvotā vieta izveidojusies uz Pušmucovas muižas zemes pie baznīcas un kroga. 1933. gadā Pušmucovai piešķīra biezi apdzīvotas vietas (ciema) statusu; 1935. gadā tajā dzīvoja 33 iedzīvotāji. Kopš 1949. gada Pušmucovas ciema padomes (vēlāk pagasta) centrs. Pušmucovā atrodas pamatskola, tautas nams, bibliotēka, pasts, feldšeru un vecmāšu punkts, aptieka, katoļu baznīca.
Čehijas Futbola asociācija
Čehijas Futbola Asociācija (FAČR) (čehu val.: Fotbalová asociace České republiky) ir galvenā par futbolu atbildīgā organizācija Čehijā. FAČR organizē nacionālo futbola čempionātu, Čehijas Gambrinus Līgu, kā arī atbild par Čehijas futbola izlasi. Tās galvenā mītne atrodas Prāgā. Laikā no 1922. līdz 1993. gadam, kad pastāvēja Čehoslovākija, asociācijas nosaukums bija Čehoslovākijas Futbola Asociācija, bet pēc Čehoslovākijas sadalīšanās, asociācija pārņēma tagadējo nosaukumu.
Profesors
Profesors ( — 'skolotājs, pasniedzējs') ir augstākais augstskolas akadēmiskā personāla zinātniskā darbinieka nosaukums un amats.
Lielākoties profesors ir cilvēks ar doktora grādu, kas veicis un veic aktuālu pētnieciski zinātnisko darbu, ieguvis starptautisku atzinību, uzkrājis pieredzi attiecīgajā nozarē, kā arī pasniedz un vada zinātnisko darbu izstrādi studentiem, respektīvi, profesors ir ne tikai amats, bet arī nosaukums, kas apliecina atzinību un augstu vērtējumu cilvēka zinātniskajai darbībai un profesionālismam. Profesorus uz noteiktu laiku ievēl balsstiesīgais augstskolas akadēmiskais personāls.
Latvijā pastāv profesori, kas ir augstākais akadēmiskais amats un nosaukums, un asociētie profesori. Par īpašu ieguldījumu augstākajā izglītībā, profesoriem un asociētajiem profesoriem sasniedzot pensijas vecumu, augstskola var piešķirt goda nosaukumu — emeritus profesors.
Čehijas futbola izlase
Pirms Pirmā pasaules kara Bohēmijas izlase (mūsdienās Čehijas), būdama Austroungārijas sastāvā aizvadīja 7 spēles. Vēlāk, kad Čehija bija Čehoslovākijas daļa, Čehoslovākijas izlase divreiz ieņēma 2. vietu Pasaules čempionātos (1934. un 1962. gadā), kā arī uzvarēja Eiropas čempionātā 1976. gadā. Pēc Čehoslovākijas sadalīšanās, Čehija izlase savu pirmo spēli aizvadīja 1994. gadā pret Turciju. Čehijas izlases lielākie panākumi ir 2. vieta 1996. gadā, kā arī pusfināls 2004. gadā.
Sastāvs
Komandas sastāvs 2020. gada Eiropas čempionāta finālturnīrā. Spēles un gūtie vārti norādīti līdz finālturnīra sākumam.
<!--Šāds sastāvs tika izsaukts uz 2020.—2021. gada UEFA Nāciju līgas spēlēm pret Izraēlu (11.10.2020) un Skotiju (14.10.2020).
-->
O'Nīls
O'Nīls var būt:
Četri balti krekli (mūzikas klubs)
Literāri muzikālais klubs "Četri balti krekli" ir latviešu mūzikas klubs Rīgā, Vecpilsētas ielā 12. Klubs dibināts 2000.gada 15.martā. Klubā tiek atskaņota tikai Latvijā radīta mūzika, uzstājas Latvijas mūziķu apvienības.
Ugāles pagasts
Ugāles pagasts ir viena no Ventspils novada administratīvajām teritorijām novada austrumos. Robežojas ar Piltenes pilsētu, Piltenes, Tārgales, Popes, Puzes, Zlēku un Usmas pagastiem un Kuldīgas novada Rumbas pagastu.
Upes
Abava, Baņģeva, Dūņupe, Elkšķene, Engure, Ežvalks, Kārsmežupe, Kāžupe, Krēziņģe, Kroja, Mellsunvalks, Riekte, Rinda, Sarkanavots, Svēte, Vārzava, Vēždūka.
Ezeri
Dūņezers, Puzes ezers.
Purvi
Cūku purvs, Dzeņu purvs, Dzirnavpurvs, Pūteļu purvs, Sakārņu purvs, Upatu purvs, Vēlogu purvs.
Vēsture
Mūsdienu Ugāles pagasta teritorijā vēsturiski atradās Ugāles muiža (Gut Ugahlen, Ugāle).
1935. gadā Ugāles pagasta platība bija 190,6 km2 un tajā dzīvoja 2183 iedzīvotāji. 1945. gadā pagastā izveidoja Ugāles, Māteru un Vecbirznieku ciema padomes, bet pagastu 1949. gadā likvidēja. 1951. gadā Ugāles ciemam pievienoja Modes ciemu, 1954. gadā - Māteru ciemu. 1990. gadā ciemu reorganizēja par pagastu. 2009. gadā pagastu kā administratīvu teritoriju iekļāva Ventspils novadā.
Apdzīvotās vietas
Lielākās apdzīvotās vietas ir Ugāle (pagasta centrs), Dzirnavas, Māteri, Ciesengure, Cirkale, Sirgumi.
Guntars Silagailis
Guntars Silagailis (dzimis, Rēzeknē) ir Latvijas futbola treneris un bijušais uzbrucējs. Šobrīd strādā kā Latvijas kluba Rēzeknes FA treneris.
Viņa brālis Artūrs Silagailis arī ir bijušais profesionālais futbolists.
Karjeras sākums
Savu spēlētāja karjeru viņš iesāka vietējā Rēzeknes klubā Dižvanagi (vēlāk pārsaukts par SK Blāzma). 2006. gadā uz īres tiesībām viņu iegādājās FK Ventspils, kur vairāku savainojumu dēļ, nospēlēja tikai vienu spēli visas sezonas garumā. 2008. gadā atgriezās dzimtās pilsētas klubā SK Blāzma. 2008. gadā sezonas vidū viņš pārgāja uz FK Rīga.
Cork City
Silagailis parakstīja vienas sezonas līgumu ar Īrijas augstākās līgas futbola klubu Korkas "City" 2009. gada februārī. Taču gūdams vairākus savainojumus, viņam neizdevās atstāt paliekošu iespaidu uz kluba vadību un viņš bija ārā no pirmās komandas uz ilgu laiku. Pēc gada viņam komandu nācās atstāt, jo kluba vadība izvēlējās līgumu nepagarināt.
Baltkrievija
Pēc Īrijas pamešanas, devās uz otru kontinenta pusi un 2010. gada februārī pievienojās Baltkrievijas Premjerlīgas klubam FK Vitebsk. Pēc sešiem mēnešiem, nospēlējot dažas spēles un negūstot nevienus vārtus, Silagailis, ņemot vērā kluba finansiālās problēmas, izlēma lauzt līgumu ar klubu. 2010. gada augustā kļuva par brīvo aģentu un bija jauna kluba meklējumos. Septembrī viņš atgriezās Rēzeknes "Blāzmā".
Karjeras beigu posms
2011. gada janvārī Silagailis parakstīja līgumu ar Izraēlas otrās spēcīgākās līgas Liga Leumit komandu Ahva Arraba FC. Tās sastāvā viņš 16 spēlēs guva trīs vārtus, bet 1. augustā atgriezās Latvijā, kur pievienojās Virslīgas jaunpienācējiem FC Jūrmala, aizvadot astoņas nerezultatīvas spēles. 2012. gada Virslīgas sezonu Silagailis uzsāka FC Daugava rindās, kur nospēlēja divas sezonas, ieskaitot 43 čempionāta mačus un dalību UEFA Čempionu līgas kvalifikācijas spēlēs. 2014. gadā Silagailis atgriezās Rēzeknē, kļūstot par 1. līgas komandas Rēzeknes BJSS spēlētāju. Pēc pieciem gadiem Silgailis tajā noslēdza savu spēlētāja karjeru un 2020. gada jūlijā kļuva par treneri šajā klubā.
Jēkabpils ielu uzskaitījums
Jēkabpils pilsētas ielu uzskaitījumā iekļautas 235 ielas Jēkabpilī.
Ralfs Voldo Emersons
Ralfs Voldo Emersons (en; dzimis, miris ) bija amerikāņu esejists, dzejnieks, lektors un transcendentālisma filozofijas pamatlicējs.
Jaunības gadi
Emersons bija R. V. Emersona, unitāristu mācītāja un mākslas pazinēja, dēls. Emersoniem rados bija daudz puritāņu priesteru. 1811. gadā Emersona tēvs nomira, atstājot Ralfu tantes Marijas M. Emersones pārraudzībā. 1812. gadā Emersons uzsāka mācības Bostonas Publiskajā latīņu skolā, kur atklājās viņa literārās spējas, 1817. gadā viņš iestājās Hārvarda Universitātē. Šis laiks iezīmējas ar vērtību pārskatīšanu un pārdomām par izglītību. Pēc neveiksmīgām studijām Emersons gatavojās Hārvarda Garīgajai skolai. Viņa karjeru šai laikposmā kavēja smaga slimība.
1829. gadā unitāriešu baznīcas vadībā viņu ordinēja Bostonas Otrajā baznīcā; 1829. gadā Emerosns apprecēja E. L. Takeri, viņa gan drīz pēc kāzām nomira. Vēlāk atradās vecākā brāļa Viljama ietekmē, kurš iepazīstināja Emersonu ar jauno biblisko kritiku. Viņa paša ticība gan bija tālu no dogmatiskajām mācībām. Unitārismam bija maza ietekme, un 1832. gadā viņš atkāpās no šīs baznīcas vadības.
Vēlākā dzīve
Kad viņš atstāja baznīcu, Emersons atradās konkrētāku Dieva brīnumu pierādījumu meklējumos. Tālāk viņa ceļš veda uz Eiropu, kur viņš pabija Parīzē, kur iepazinās ar A. de Žuso idejām par gara attiecībām ar dabu.
Vēlāk viesojās Anglijā, kur satika Viljamu Vērdsvertu, Semjuelu Kolridžu un Tomasu Kārlailu, 1833. gadā, atgriezies mājās, sāka rakstīt darbu "Daba" un publiski uzstājās kā iedvesmojošs lektors.
1835. gadā apprecējās ar L. Džeksoni un sāka mierīgu ģimenes dzīvi. 1836. gadā anonīmi tika publicēts darbs "Daba". Šai laikā Emersonam dziļāk ieviesušās reliģiskās šaubas par unitāriešu uzskatiem par reliģisko brīnumu. Viņam radās pretrunas arī ar racionālistu filozofiju. Emersona idejas ietekmēja neoplatonistu filozofija, eiropiešu romantiķu darbi, hinduisms.
Viņa atšķirība no citiem transcendentālistiem bija spēja ar literāru darbību ienest dzīvību šajā filozofijā. 1838. gads Emersonam bija izaicinājumu laiks, jo viņš nostājās pret sevi pārdzīvojošām kristiešu tradīcijām, īpaši unitārismu, kādu bija to pazinis līdz tam. Viņš noliedzis arī Kristus dievišķumu kā neveiksmīgu mēģinājumu sasniegt dievišķo caur priekšstatiem par tikumu.
Ļoti nozīmīgs darbs ir "Esejas" divos krājumos, kur apvienotas domas par morālo individuālismu un ticību sev. Arvien vairāk darbos parādījās pārliecība par augstāku lietu kārtību, mazāk paļaušanās uz saviem spēkiem.
No 1860. gadiem arvien vairāk nostiprinās Emersona reputācija ASV, viņš palēnām atgriezās sabiedrības apritē. Pēc 1860. gada vecuma dēļ Emersonam sāka zust intelektuālās spējas.
Līdz pat nāvei tika uzskatīts par "Konkordes zinātnieku", cienot viņa spēju nostāties pret tradīcijām, kuras sagrāvis. Iespaidojis Amerikāņu renesanses (1835—65) veidošanos. Kā amerikāņu transcendentālisma runasvīrs Emersons veidojis novirzienu kustībai, kas iezīmēja katra garīgās spējas un paļaušanos uz šādu reliģisko ceļu. Ietekmējis visu turpmāko transcendentālisma filozofiju.
Augšzemes augstiene
Augšzemes augstiene ir dabas apgabals Latvijas dienvidaustrumos, Augštaitijas augstienes turpinājums Latvijas teritorijā. Veidojas no divām atsevišķām daļām, ko atdala Aknīstes nolaidenums. Ziemeļrietumos, Sēlijā, izvietojies Sēlijas paugurvalnis, bet dienvidaustrumos, Augšzemē, Ilūkstes pauguraine un Skrudalienas pauguraine. Rietumos augstiene robežojas ar Viduslatvijas zemienei piederīgo Taurkalnes līdzenumu, Daugavas ieleja ziemeļos to šķir no Austrumlatvijas zemienes bet ziemeļaustrumos — no Latgales augstienes. Austrumos tai piekļaujas Polockas zemiene, bet dienvidos — Augštaitijas augstiene Lietuvā un Braslavas augstiene Baltkrievijā.
Zemes virsa
Augstienes pamatā ir samērā līdzena pamatiežu virsa, kuru veido smilšaini augšdevona nogulumi. Šīs virsas augstums sasniedz 100—110 m vjl, bet vidusdaļā, starp Sventes ezeru un Skrudalienu, ir meridionāli izstiepts pazeminājums, kura virsas augstums mazāks par 20 m vjl, tajā atrodas vidusdevona smilšakmens. Atbilstoši minētajām atzīmēm kvartāra nogulumu biezums pieaug — no 60 m augstienes malās līdz 110 m vidusdaļas pazeminātajā joslā. Kvartāra segu veido morēnas smilšmāls un ledāju kušanas ūdeņu smilts, grants, kas vietām pārklāti ar limnoglaciālu mālsmilti, smilti un mālu.
Augstienes reljefs ir paugurains. Tā ziemeļrietumdaļai raksturīgs neregulāras formas sīkpauguraiņu un vidējpauguraiņu reljefs ar relatīvo augstumu 10—12 m un nelielām ieplakām. Virs paugurainēm paceļas divas marginālas grēdas: Kaldabruņas grēda (uz rietumiem no Ilūkstes), kas ir 25 km gara, un Sventes grēda (starp Sventes ezeru un Ilūkstes upi) — līdz 20 km gara. Sventes ezera ziemeļrietumu krastā uz grēdas paceļas visaugstākais augstienes paugurs — Egļukalns (220 m vjl). Vairums pauguru veidoti no sīkgraudainas limnoglaciālas smilts, ko klāj morēnas smilšmāls vai mālsmilts. Augstienes rietumu galu šķērso divas meridionāli izstieptas subglaciālās vagas (to dziļums — 20 m, platums — 0,4 km), ko aizņem vairāki sīki ezeri. Uz dienvidaustrumiem no tām ģeogrāfisko platumu virziemā augstieni šķērso Ilūkstes—Eglaines upes ielejveida ieplaka, kuras platums ir līdz 1,2 km, nogāzes paugurotas, diezgan stāvas, līdz 25 m augstas. Šajā ielejveida ieplakā Ilūkste erodējusi savu tagadējo šauro, apmēram 16 m dziļo ieleju.
Rajona vidusdaļai raksturīgs 140—170 m augsts vidējpauguraiņu reljefs, kura pauguru relatīvais augstums sasniedz 15—20 m, bet starppauguru ieplakas ir nelielas.
Paugurus veido morēnas smilšmāls, zem kura atrodas rupjgraudaina smilts. Vidusdaļas paugurainā reljefa vienveidību pārtrauc Laucesas upes ielejveida ieplaka, kas grīvas virzienā pakāpeniski paplašinās no 0,5 līdz 2 km un padziļinās no 15 līdz 30 m. Apvidu šķērso arī vairāk nekā 20 m dziļā Demenes subglaciālā vaga ar Briģenes u.c. ezeriem. Tecēdama pāri Laucesas ieplakas nogāzei, tās pieteka Kumpota iegrauzusi apmēram 25 m dziļu un 0,3 km platu tagadējo ieleju. Uz ziemeļaustrumiem no Briģenes ezera gandrīz līdz Daugavai sniedzas asimetriskā, lēzeni paugurotā, 20—25 m augstā Skrudalienas grēda. Uz dienvidiem no tās izplatīts sīku neregulāras formas pauguru reljefs, kura relatīvais augstums ir apmēram 170—190 m). Daudzas starppauguru ieplakas aizņem ezeri. Rajonā ir diezgan lieli grants krājumi un māla atradne pie Kalkūnes.
Klimats
Augšzemes augstienes klimats ir samērā kontinentāls un lauksaimniecībai labvēlīgāks nekā Latgales augstienes klimats. Janvārī vidējā temperatūra ir apmēram -6,5 °C, bet jūlijā - 17,5 °C. Bezsala periods ilgst apmēram 145 dienas, bet veģetācijas periods — vairāk par 185 dienām. Aktīvo temperatūru summa pārsniedz 2100° (tā ir maksimālā Latvijā). Nokrišņu daudzums gadā samazinās no 650 mm rietumdaļā uz 600 mm austrumdaļā, pie tam siltajā gadalaikā nolīst atbilstoši 420 un 400 mm. Sniega sega nenokūst 90—100 dienu, tās biezums — apmēram 30 cm. Notece samērā neliela — no virsas gada laikā notek 240—250 mm biezs ūdens slānis.
Ūdeņi
Augšzemes augstienē ir daudz ezeru, kas izvietojušies gan starppauguru ieplakās, gan arī subglaciālajās vagās. Vislielākais ir Sventes ezers, kam ir ļoti robota krastu līnija; tā platība ir 7,3 km2, dziļums — 38 m. Subglaciālās ģenēzes Briģenes ezers, tā platība — 1,4 km2, ir 32 m dziļš. Purvu rajonā nav daudz, un tie ir nelieli. Vislielākais ir Valanišķu purvs (3,7 km2), kas atrodas rajona austrumdaļā. Vairums upju nes savus ūdeņus uz Daugavu. Galvenās ir Laucesa (ar pieteku Kumpotu), kas novada 22 ezeru ūdeņus, un Ilūkste ar Dvieti (satekot abas veido kopteku Berezauku). Augstienes pašos rietumos tek mazā Dobes upīte, kas pieder pie Lielupes baseina un ietek Dienvidsusējā. Upes aizsalst decembra vidū, bet ledus tajās uzlūst marta beigās vai aprīļa sākumā, ezeri aizsalst novembra beigās, bet ledus tajos izkūst aprīļa sākumā.
Augsne
Augšzemes augstienē ir velēnu vāji, vietām vidēji podzolētās smilšmāla erodētās augsnes, kas nereti izveidojušās uz vāji karbonātiskiem cilmiežiem.
Labvēlīgie dabas apstākļi (siltais klimats, labie drenāžas apstākļi, samērā auglīgās augsnes u.c.) veicinājuši rajona teritorijas lauksaimniecisko apgūšanu. Samērā labi apgūta ziemeļu mala, rietumdaļa un Skrudalienas apvidus. Tur platlapju koku un platlapju-skuju koku mežu vietā, kā arī austrumdaļā un Ilūkstes-Sventes ezera apkārtnē priežu mežu vietā plešas lauksaimniecībā izmantojamo zemju masīvi. Vietām ar tīrumiem mijas mežu puduri, pļavas un nelieli purvi.
Apakšrajoni
Pēc dabas apstākļu atšķirībām aplūkoto rajonu var iedalīt divos apakšrajonos:
Nacionālā okeānu un atmosfēras administrācija
NOAA stratēģiskais mērķis ir informēt sabiedrību, kā okeāni, piekrastes un atmosfēra ietekmē globālo ekosistēmu, kas savukārt ļautu tai pieņemt labākus sociālos un ekonomiskos lēmumus.
Gundars Bojārs
Gundars Bojārs (dzimis ) ir Latvijas politiķis un uzņēmējs. 1992. gadā beidzis LU Starptautisko attiecību institūtu starptautisko ekonomisko attiecību un tiesību specialitātē. Ilggadējā LSDSP priekšsēdētāja un LU SAI direktora Jura Bojāra dēls.
Savulaik bijis Liepājas domes deputāts no LSDSP saraksta, 7. Saeimas deputāts, tās priekšsēdētāja Jāņa Straumes biedrs. 2001. gadā ievēlēts Rīgas domē, kļuva par tās priekšsēdētāju un Rīgas Brīvostas pārvaldes priekšsēdētāju. 2005. gadā no jauna ievēlēts Rīgas domē, taču amatus zaudējis. Tajā pašā gadā bijis LSDSP ģenerālsekretārs. 2006. gada decembrī apturēja darbību LSDSP. 2007. gada janvārī pievienojās LPP frakcijai. 2009. gada Rīgas domes vēlēšanās izvirzīts deputāta krēslam no LPP/LC saraksta, tomēr nav ievēlēts.
Timbaland diskogrāfija
Timbaland diskogrāfija ir amerikāņu repera un producenta albumu, singlu un videoklipu uzskaitījums.
Hasīdisms
Hasīdisms (he (Hasīd) — 'laipnums') ir ortodoksālā jūdaisma virziens. Tas radies 18. gadsimtā Polijā, pamatlicējs ir Baalšemtovs (ap 1700—1760). Hasīdisms māca piekopt lūgšanas, cenšanos būt dievbijīgam un "ar prieku kalpot Tam Kungam". Daudzu tā ideju pamatā ir kabala.
Pārvarēdams spēcīgu opozīciju, 18. un 19. gadsimtā hasīdisms izplatījās visā Austrumeiropā. Kustības priekšgalā atradās harizmātiski vadoņi — cadiki.
Lielu nozīmi grupējums piešķīra ekstātiskajai reliģijas iezīmei, noraidot intelektuālo aspektu, ko piekopa talmūdiskās akadēmijas jeb rabīnu skolas. Hasīdisma piekritēji arī mūsdienās valkā melnus uzvalkus un cepures ar platām malām, konservatīvi saglabājot 19. gadsimta eiropiešu ģērbšanās stilu. Pretestība modernajām tendencēm novedusi opozīcijā cionismam, lai gan daudzi hasīdi ir aktīvi Izraēlas atbalstītāji.
Pikē
Pikē var būt:
Baleāru jūra
Baleāru jūra (spāņu un ca) vai Ibērijas jūra (Mar Ibérico) ir Vidusjūras daļa starp Baleāru salām un Ibērijas pussalas austrumu krastu. Nereti Baleāru jūrai pieskaita arī teritoriju austrumos no Baleāru salām līdz Sardīnijai un Korsikai (Sardīnijas jūru).
Lielākā pilsēta Baleāru jūras krastā ir Barselona, lielākā ieteka — Ebro upe. Baleāru jūras krastos, gan Baleāru salās (ap 5 miljoni tūristu gadā), gan Spānijas krastā, atrodas daudz Eiropā ļoti populāru atpūtas vietu.
Etilēnglikols
Etilēnglikols (etāndiols, HOCH2CH2OH) ir bezkrāsas viskozs šķidrums ar saldu garšu. Etilēnglikols ir visvienkāršākais divvērtīgais spirts. Ar ūdeni sajaucas neierobežoti. Par glikoliem sauc vienkāršākos divvērtīgos spirtus (no, glykys — 'salds'). Etilēnglikols ir visplašāk lietotais glikols, eksistē arī propilēnglikols.
Iegūšana
Etilēnglikolu iegūst no etilēna oksīda (C2H4O), reakcijā ar ūdeni:
C2H4O + H2O → HOCH2CH2OH